250.000 mennesker har besøgt Hjallerup Marked i år, vurderer folkene bag markedet.

Klokken 18 søndag slutter dette års Hjallerup Marked. Og aldrig har det været så godt som i år. Sådan lyder beskeden fra formanden for markedsudvalget Dennis Kvesel. Man bliver helt blød indeni, og jeg kan ikke rose de frivillige nok. Jeg er pavestolt - Det har været et fantastisk vejr. Det her er toppen af poppen, og jeg har aldrig været med til noget lignende. Det er rart at se, at det hele bare går op i en højere enhed. Det har været en uovertruffen oplevelse, og der er slet intet negativt at reportere. Man bliver helt blød indeni, og jeg kan ikke rose de frivillige nok. Jeg er pavestolt, siger Dennis Kvesel. I alt har 2.200 frivillige hjulpet til på markedet. Ifølge Dennis Kvesel har der ingen ballade været overhovedet, ligesom både politiet og veterinærmyndighederne er tilfredse. - Omsætningsmæssigt ser det godt ud, men vi har slet ikke gjort det op endnu, men med alle de gæster ser det fornuftigt ud, fortæller han. Dennis Kvesel skyder på, at cirka 250.000 mennesker har besøgt Hjallerup Marked i år. I år er det 50 år siden, at den frivillige forening Hjallerup Samvirke blev stiftet og overtog driften af markedet. - At vi i den grad kan holde et niveau, hvor alle er galde, det er så stort, slutter Dennis Kvesel.